
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση, έγκριση και προκήρυξη της διενέργειας της 
Ειδικής Κοινοτικής Έρευνας για τους εμπόρους σι¬ 
δήρου και χάλυβα . 

Καθορισμός αμοιβής μελών Επιτροπής Προεπιλογής 
Εργοληπτικών Επιχειρήσεων για την συμμετοχή 
στην Β' Φάση του διαγωνισμού για την ανάδειξη 
Ανάδοχου του έργου: -ΕΚΤΕΛΕΣΗ ΕΡΓΑΣΙΩΝ ΠΛΗ¬ 
ΡΟΥΣ ΚΑΤΑΣΚΕΥΗΣ ΑΥΤΟΚ/ΜΟΥ ΕΓΝΑΤΙΑΣ ΜΕ 
ΤΑ ΣΥΝΟΛΑ ΤΟΥ ΕΡΓΑ ΣΤΟ ΤΜΗΜΑ: ΓΡΕΒΕΝΑ - 
ΚΟΖΑΝΗ, Ιο ΥΠΟΤΜΗΜΑ (Χθ 0+000 ΕΩΣ Χθ 
6+000)» προϋπολογισμού 4.000.000.000 δρχ. . . 
Καθορισμός αμοιβής μελών Επιτροπής Προεπιλογής 
Εργοληπτικών Επιχειρήσεων για την συμμετοχή 
στην Β' φάση του διαγωνισμού για την ανάδειξη 
Ανάδοχου του έργου «ΕΚΤΕΛΕΣΗ ΕΡΓΑΣΙΩΝ ΠΛΗ¬ 
ΡΟΥΣ ΚΑΤΑΣΚΕΥΗΣ ΑΥΤΟΚ/ΜΟΥ ΕΓΝΑΤΙΑΣ ΜΕ 
ΤΑ ΣΥΝΟΛΑ ΤΟΥ ΕΡΓΑ ΣΤΟ ΤΜΗΜΑ: ΓΡΕΒΕΝΑ - 
ΚΟΖΑΝΗ, 3ο ΥΠΟΤΜΗΜΑ (Χθ 20+500 ΕΩΣ Χθ 
31+100)» προϋπολογισμού 5.500.000.000 δρχ ,. 3 
Ανάθεση διενέργειας φορολογικού ελέγχου στον Προϊ¬ 
στάμενο της ΔΟΥ ΦΑΕ Θεσσαλονίκης . 4 

Διαδικασία απαλλαγής από Φ.Π.Α. της παράδοσης 
αγαθών που πραγματοποιείται από το υποκείμενο 
στο φόρο εγκατεστημένο στο εσωτερικό της χώρας 
προς αγοραστή - ταξιδιώτη, μη εγκατεστημένο στο 
εσωτερικό της Κοινότητας και ο οποίος αναχωρεί 
για τρίτη χώρα από τη ν Ελλάδα ή μέσω άλλου Κ- Μ. . 5 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2085005/12372/0022 (1) 

Ανάθεση, έγκριση και προκήρυξη της διενέργειας της Ει¬ 
δικής Κοινοτικής Έρευνας για τους εμπόρους σιδήρου 
και χάλυβα. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 
β. Του Ν. 1558/85 «περί Κυβερνήσεως και Κυβερνητι¬ 


κών Οργάνων» και του άρθρου 27 του Ν. 2081/92. 

γ. Του άρθρου 9 του Ν. 2392/96 «πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «περίΔημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

2. Την Επίσημη Εφημερίδα της Ευρωπαϊκής Ένωσης με 
αριθ. Ε-315 που περιέχει την 94/780/ΕΚΑΧ σύσταση της 
Επιτροπής της 16ης Νοεμβρίου 1994 σχετικά με τις στα¬ 
τιστικές των εμπόρων σιδήρου και χάλυβα και το γεγονός 

2 άτι οι στατιστικές αυτές αποτελούν αδιάσπαστο μέρος της 
Ειδικής Έρευνας σιδήρου και χάλυβα ΕΚΑΧ που διεξάγε¬ 
ται σε όλα τα κράτη - μέλη της Ε.Ε., σε επιταγή της Συνθή¬ 
κης Ίδρυσης της Ευρωπαϊκής Κοινότητας Άνθρακα και 
Χάλυβα και ειδικότερα του άρθρου 47. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού της Γ.Γ. ΕΣΥΕ (ειδ. φορέα 13-610 και στον ΚΑΕ 
5332) ύψους 19.500.000 δρχ. για το οικονομικό έτος 
1997 και ότι η ανωτέρω δαπάνη θα καλυφθεί από το Επι¬ 
χειρησιακό Πρόγραμμα «Κλεισθένης» (β' πακέτο στήρι¬ 
ξης) για την αναδιοργάνωση της Δημόσιας Διοίκησης που 
χρηματοδοτείται κατά 50% από την Ε.Ε. 

4. Τις σχετικές εισηγήσεις με αριθ. Η-1754/3.5.96, Η - 
4091/23.10.96, Η- 4504/19.11.96 και το Υπηρεσιακό 
Σημείωμα με αριθ. 188/4.12.1996 του Τμήματος Στατι¬ 
στικών Ερευνών στα Ορυχεία και τη Βιομηχανία της Δ/ 
νσης Βιομηχανίας και Εξωτερικού Εμπορίου της Γ.Γ. 
ΕΣΥΕ. 

5. Την αρ, 1107147/1239/0006Α74.10.96 απόφαση 
ανάθεσης αρμοδιοτήτων του Υπ. Οικ/κών στους Υφυ¬ 
πουργούς Οικονομικών, αποφασίζουμε: 

Ια. Αναθέτουμε στο Τμήμα Στατιστικών Ερευνών στα 
Ορυχεία και τη Βιομηχανία της Δ/νσης Βιομηχανίας και 
Εξωτερικού Εμπορίου της Γ.Γ. ΕΣΥΕ της διενέργεια της 
Ειδικής Κοινοτικής Έρευνας για τους Εμπόρους σιδήρου 
και χάλυβα. 

β. Εγκρίνουμε και προκηρύσουμε τη διεξαγωγή της 
ανωτέρω έρευνας απότσ Τμήμα Στατιστικών Ερευνών στα 
Ορυχεία και τη Βιομηχανία της Δ/νσης Βιομηχανίας και 
Εξωτερικού Εμπορίου της Γ.Γ.ΕΣΥΕ εντός του 1997. 

2. Η έρευνα θα είναι απογραφική στα καταστήματα με 
ετήσιο κύκλο εργασιών μεγαλύτερο των 15.000.000 δρχ. 

3. Σκοπός της έρευνας είναι η συγκέντρωση μηνιαίων 

και ετησίων στοιχείων για τις παραλαβές, παραδόσεις και 
αποθέματα προϊόντων σιδήρου και χάλυβα, ώστε να γίνε¬ 
ται: 

α. Εκτίμηση της τελικής κατανάλωσης χάλυβα και κα¬ 
τάρτιση προγραμμάτων πρόβλεψης. 

β. Εκπόνηση μελετών κατανάλωσης χάλυβα κατά βιο¬ 
μηχανικό κλάδο χρήστη. 

γ. Εκτίμηση της ζήτησης χάλυβα. 

δ. Καταγραφή του τελικού προορισμού των είκοσι εκα¬ 
τομμυρίων περίπου τόννων χάλυβα, που πωλούνται κάθε 
χρόνο από τις χαλυβουργίες στους εμπόρους της Κοινότη¬ 
τας. 

ε. Επέκταση του πεδίου δραστηριότητας του εμπορίου 
στην περαιτέρω επεξεργασία των προϊόντων ΕΚΑΧ. 

4. Το χρονοδιάγραμμα των επί μέρους εργασιών της 
έρευνας καθορίζεται ως ακολούθως: 

α. Προπαρασκευαστικές εργασίες: 

-Η δημιουργία μητρώου καταστημάτων θα οριστικοποι- 
ηθεί εντός του Φεβρουάριου 1997. 

-Η εκπόνηση της μηχανογραφικής εφαρμογής θα πε- 
ρατωθεί εντός του 1996. 

β. Αποστολή ερωτηματολογίων: 

-Τα μηνιαία δελτία θα αποσταλούν σε δύο φάσεις, το 
Δεκέμβριο του 1996 και το Φεβρουάριο του 1997. 

-Τα ετήσια δελτία θα αποσταλούν το Δεκέμβριο του 
1997, με έτος αναφοράς το 1997. 

γ. Συμπλήρωση - συλλογή ερωτηματολογίων: 

-Το μηνιαίο ερωτημοτολόγιο θα συλλέγεται στο τέλος 
κάθε μήνα με στοιχεία για τον προηγούμενο μήνα, ώστε η 
συλλογή των δελτίων, για όλους τους μήνες του 1997, να 
ολοκληρωθεί μέχρι 31 Ιανουάριου 1998. 

-Τα ετήσια ερωτηματολόγια, με στοιχεία για το έτος 
1997, θα συλλεγούν μέχρι 31 Ιανουάριου 1998. 

δ. Ελεγχος - κωδικογράφηση ερωτημοτολογίων - εισα¬ 
γωγή στοιχείων στον Η/Υ. 

-Για τα μηνιαία ερωτηματολόγια θα γίνεται εντός δύο 
μηνών από το τέλος κάθε μήνα, ώστε οι εργασίες αυτές 
για όλους τους μήνες του 1997 να ολοκληρωθούν έως την 
28η Φεβρουάριου 1998. 

-Για τα ετήσια ερωτηματολόγια θα γίνει εντός δύο μη¬ 
νών από το τέλος του έτους αναφοράς, δηλ. έως την 28η 
Φεβρουάριου 1998. 

5. Τα όργανα που θα χρησιμοποιηθούν για τη συλλογή 
των ερωτηματολογίων της έρευνας θα είνα ιδιώτες - συ¬ 
νεργάτες. 

6. Με νεώτερη απόφασή μας θα γίνει ο καθορισμός της 
αμοιβής εκείνων που θα απασχοληθούν στην έρευνα 
αυτή. 

7.0 ορισμός των οργάνων της έρευνας θα γίνει με από¬ 
φαση της Γενικής Γραμματέας της ΕΣΥΕ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Ιανουάριου 1997 

01 ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ 4 ΟΙΚΟΝΟΜΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Ν. ΧΜΓΤΟΔΟΥΛΑΚΗΣ 


Αριθ. 2000823/95/0022 (2) 

Καθορισμός αμοιβής μελών Επιτροπής Προεπιλογής Ερ¬ 
γοληπτικών Επιχειρήσεων για την συμμετοχή στην Β' 
Φάση του διαγωνισμού για την ανάδειξη Ανάδοχου του 
έργου: -ΕΚΤΕΛΕΣΗ ΕΡΓΑΣΙΩΝ ΠΛΗΡΟΥΣ ΚΑΤΑ¬ 
ΣΚΕΥΗΣ ΑΥΤΟΚ/ΜΟΥ ΕΓΝΑΤΙΑΣ ΜΕ ΤΑ ΣΥΝΟΔΑ 
ΤΟΥ ΕΡΓΑ ΣΤΟ ΤΜΗΜΑ: ΓΡΕΒΕΝΑ - ΚΟΖΑΝΗ, Ιο 
ΥΠΟΤΜΗΜΑ (Χθ 0+000 ΕΩΣ Χθ 6+000)» προϋπολο¬ 
γισμού 4.000.000.000 δρχ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137Α/26.7.85). 

2. Του Π.Δ. 910/77 «Περί Οργανισμού του ΥΠΔΕ». 

3. Του Π.Δ. 69/88 «Περί Οργανισμού της Κεντρικής 
Υπηρεσίας της ΓΓΔΕ του ΥΠΕΧΩΔΕ». 

4. Του Π.Δ. 167/92 «Περί τροποποίησης του Π.Δ, 69/ 
88» (ΦΕΚ 78Α/18.5.92). 

5. Της ΕΔ1/09/116/Φ.ΣΠ./24.2.88 Εγκυκλίου για τον 
«Οργανισμό της Κεντρικής Υπηρεσίας της ΓΓΔΕ». 

6. Του Π.Δ. 39/83 «Μεταβίβαση αρμοδιοτήτων του 
Υπουργού ΔΕ στις Περιφερειακές Υπηρεσίες» (ΦΕΚ 23Α/ 
16.2.83). 

7. Του Ν. 1418/84 «Δημόσια Έργα και ρυθμίσεις συνα¬ 
φών θεμάτων», του Π.Δ. 609/85 «Κατασκευή Δημοσίων 
Έργων» (ΦΕΚ 223Α/31.12.85) και λοιπών Π.Δ. που εκδό- 
θηκαν σε εκτέλεση του Ν. 1418/84, 

8. Του Ν. 679/77 «Περί αυξήσεως θέσεων Προσωπικού 
του ΥΔΕ και ρυθμίσεων συναφών θεμάτων» (ΦΕΚ 245Α/ 
1.9.77). 

9. Του Ν. 1799/88 «Κατάργηση του Ειδικού Ταμείου 
Μηχανημάτων Λιμενικών Έργων, ρύθμιση θεμάτων και 
άλλες διατάξεις», με τον οποίο συμπληρώθηκε και τροπο¬ 
ποιήθηκε ο Ν. 1418/84. 

10. Του Ν. 2229/94 «Τροποποίηση και συμπλήρωση 
του Ν. 1418/84 και άλλες διατάξεις» (ΦΕΚ 138Α/ 

31.8.94) . 

11. Του Ν. 2338/95 «Κύρωση της σύμβασης κατα¬ 
σκευής του αεροδρομίου των Σπάτων» (ΦΕΚ 202Α/ 

14.9.95) με τον οποίο συμπληρώθηκε ο Ν. 2229/94 σε ότι 
αφορά τις αμοιβές των Επιτροπών. 

12. Του Π.Δ. 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των οδη¬ 
γιών 71 /304, 71 /305, 78/669,89/440, 89/665 της Ε.Ε.» 
(ΦΕΚ 8Α/5.2.93). 

13. Της λοιπής Νομοθεσίας Εκτελέσεως Δημοσίων Έρ¬ 
γων. 

14. Της Δ16α/04/773/29.11.90 Απόφασης περί εξαί¬ 
ρεσης διοικητικών πράξεων ή εγγράφων από τον κανόνα 
των τριών υπογραφών. 

15. Της ΣΑΕ 071/2. 

16. Της παρ. 3 του άρθρου 22 του Ν. 2362/95 «Περί 
Δημοσίου Λογιστικού». 

17. Την με αρ. 1 107147/1239/006α/4.10.96 «Ανά¬ 
θεση αρμοδιοτήτων Υπουργού Οικονομικών στους Υφ/ 
γούς Οικονομικών». 

Αφού λάβαμε υπόψη: 

1. Την Δ1 β/ο/7/167/2.11.95 απόφαση Υπουργού ΠΕ- 
ΧΩΔΕ με την οποία εγκρίθηκε πίστωση 4.000.000.000 
δρχ. σε βάρος του έργου 9471541 ΔΕ της ΣΑΕ 071/2 για 
την εκτέλεση των εργασιών του έργου του θέματος. 

2. Την 4865/10.11.95 Απόφαση ΔΣΕ τ.4ης ΠΥΔΕ με 

την οποία εγκρίθηκε η Πρόσκληση - Δικήρυξη του διαγω¬ 
νισμού του έργου του θέματος. 

3. Την ΔΙ/ο/13/200/15.12.95 Απόφαση Γενικού 
Γραμματέα ΔΕ με την οποία συγκροτήθηκε η Επιτροπή 
Προεπιλογής Εργοληπτικών Επιχειρήσεων για συμμετοχή 
στην Β' Φάση του διαγωνισμού για την ανάδειξη Ανάδοχου 
του έργου του θέματος. 

4. Την Δ1 β/ο/7/148/3.10.95 Απόφαση Αναπλ. Υπουρ¬ 
γού ΠΕΧΩΔΕ, με την οποία η Εγνατίσ Οδός χαρακτηρί¬ 
σθηκε σημαντικό και ειδικό έργο. 

και επειδή: 

Όπως προκύπτει από το 19.3.96 σχετικό Πρακτικό: 

α. Η Επιτροπή Προεπιλογής Εργοληπτικών Επιχειρή¬ 
σεων για συμμετοχή στην Β' Φάση του διαγωνισμού του 
έργου του θέματος, προκειμένου να μελετήσει και να 
αξιολογήσει συγκριτικά, σύμφωνα με τα οριζόμενα στην 
Πρόσκληση - Διακήρυξη κριτήρια, το περιεχόμενο των Φα- 
κέλλων Προσφοράς των Διαγωνιζομένων, συνεδρίασε στο 
διάστημα από 22.12.95 έως 19.3.96, ήτοι συνολικά τρεις 
(3) μήνες. 

β. Στις συνεδριάσεις αυτές μετείχαν ανελλειπώς όλα τα 
τακτικά μέλη της Επιτροπής, αποφασίζουμε: 

1. Καθορίζουμε αμοιβή για τα παρακάτω τακτικά μέλη 
της Επιτροπής Προεπιλογής Εργοληπτικών Επιχειρήσεων 
για συμμετοχή στην Β' Φάση του διαγωνισμού για την ανά¬ 
δειξη Αναδόχου του έργου: ΕΚΤΕΛΕΣΗ ΕΡΓΑΣΙΩΝ ΠΛΗ¬ 
ΡΟΥΣ ΚΑΤΑΣΚΕΥΗΣ ΑΥΤΟΚ/ΜΟΥ ΕΓΝΑΤΙΑΣ ΜΕ ΤΑ 
ΣΥΝΟΔΑΤΟΥ ΕΡΓΑ ΣΤΟ ΤΜΗΜΑ: ΓΡΕΒΕΝΑ - ΚΟΖΑΝΗ, 
Ιο ΥΠΟΤΜΗΜΑ (Χθ 0+000 ΕΩΣ Χθ 6+000), προϋπολο¬ 
γισμού 4.000.000.000 δρχ. ως ακολούθως: 

α. Για τον Πρόεδρο και τα τακτικά μέλη της Επιτροπής 
το ποσό των 50.000 δρχ. για κάθε μήνα αποσχόλησης 
εκάστου, δηλαδή για κάθε ένα το συνολικό ποσό των 
150.000 δρχ. 

β. Για τον Γραμματέα της Επιτροπής το ποσό των 
20.000 δρχ. για κάθε μήνα απασχόλησης, δηλαδή το συ¬ 
νολικό ποσό των 60.000 δρχ. 

2. Για την είσπραξη της αμοιβής, οι προαναφερόμενοι 
θα πρέπει να υποβάλουν υπεύθυνη δήλωση ότι η υπόψη 
αμοιβή μαζί με τυχόν άλλη πρόσθετη αμοιβή τους δεν 
υπερβαίνει μηνιαίως το σύνολο των αποδοχών της οργανι¬ 
κής θέσης που κατέχουν. 

3. Η σχετική με την υπόψη αμοιβή δαπάνη, ανερχόμενη 
κατ’ ανώτερο μέχρι του ποσού των 810.000 δρχ. θα βαρύ¬ 
νει τις πιστώσεις του έργου 9471541 της ΣΑΕ 071/2. 

Η καταβολή θα γίνει άμεσα με μέριμνα της Δ/νσης Οδι¬ 
κών Έργων οριζομένου ως υπολόγου του Αναστ. Γεωρ¬ 
γίου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Ιανουάριου 1997 


οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΕΡ/ΝΤΟΣ ΧΩΡ/ΞΙΑΣ & ΔΗΜ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 


Αριθ. 2000752/61/0022 (3) 

Καθορισμός αμοιβής μελών Επιτροπής Προεπιλογής Ερ¬ 
γοληπτικών Επιχειρήσεων για την συμμετοχή στην Β’ 
φάση του διαγωνισμού για την ανάδειξη Ανάδοχου του 
έργου «ΕΚΤΕΛΕΣΗ ΕΡΓΑΣΙΩΝ ΠΛΗΡΟΥΣ ΚΑΤΑ¬ 
ΣΚΕΥΗΣ ΑΥΤΟΚ/ΜΟΥ ΕΓΝΑΤΙΑΣ ΜΕ ΤΑ ΣΥΝΟΛΑ 
ΤΟΥ ΕΡΓΑ ΣΤΟ ΤΜΗΜΑ: ΓΡΕΒΕΝΑ - ΚΟΖΑΝΗ, 3ο 
ΥΠΟΤΜΗΜΑ (Χθ 20+500 ΕΩΣ Χθ 31 +100)» προϋπο¬ 
λογισμού 5.500.000.000 δρχ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137Α/26.7.85). 

2. Του Π.Δ. 910/77 «Περί Οργανισμού του ΥΠΔΕ». 

3. Του Π.Δ. 69/88 «Περί Οργανισμού της Κεντρικής 
Υπηρεσίας της ΓΓΔΕ του ΥΠΕΧΩΔΕ». 

4. Του Π.Δ. 167/92 «Περί τροποποίησης του Π.Δ. 69/ 
88» (ΦΕΚ 78Α/18.5.1992). 

5. Της ΕΔ1/09/116/Φ.Σπ./24.2.88 Εγκυκλίου για τον 
«Οργανισμό της Κεντρικής Υπηρεσίας της ΓΓΔΕ». 

6. Του Π.Δ. 39/83 «Μεταβίβαση αρμοδιοτήτων του 
Υπουργού ΔΕ στις Περιφερειακές Υπηρεσίες» (ΦΕΚ 23Α/ 
16.2.1983). 

7. Του Ν. 1418/84 «Δημόσια Έργα και ρυθμίσεις συνα¬ 
φών θεμάτων», του Π.Δ. 609/85 «Κατασκευή Δημοσίων 
Έργων» (ΦΕΚ 223Α/31.1 2.1985) και λοιπών Π.Δ. που εκ- 
δόθηκαν σε εκτέλεση του Ν. 1418/84. 

8. Του" 679/77 «Περί αυξήσεως θέσεων Προσωπικού 
του ΥΔΕ και ρθυμίσεων συναφών θεμάτων» (ΦΕΚ 245Α/ 
1.9.1977). 

9. Του Ν. 1799/88 «Κατάργηση του Ειδικού Ταμείου 
Μηχανημάτων Λιμενικών Έργων, ρύθμιση θεμάτων και 
άλλες διατάξεις», με τον οποίο συμπληρώθηκε και τροπο¬ 
ποιήθηκε ο Ν. 1418/84. 

10. Του Ν. 2229/94 «Τροποποίηση και συμπλήρωση 
του Ν. 1418/84 και άλλες διατάξεις» (ΦΕΚ 138Α/ 
31.8.1994). 

11. Του Ν. 2338/95 «Κύρωση της σύμβασης κατα¬ 
σκευής του αεροδρόμιου των Σπάτων» (ΦΕΚ 202Α/ 
14.9.95) με τον οποίο συμπληρώθηκε ο Ν. 2229/94 σε άτι 
αφορά τις αμοιβές των Επιτροπών. 

12. Του Π.Δ. 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των οδη¬ 
γών 71/304, 71/305, 78/669, 89/440, 89/665 της Ε.Ε. 
(ΦΕΚ 8Α/5.2.1993). 

13. Της λοιπής Νομοθεσίας Εκτελέσεως Δημοσίων Έρ¬ 
γων. 

14. Της Δ16α/04/773/29.11.1990 απόφασης περί 
εξαίρεσης διοικητικών πράξεων ή εγγράφων από τον κα¬ 
νόνα των τριών υπογραφών. 

15. Της ΣΑΕ 071/2. 

16. Της παρ. 3 του άρθρου 22 του Ν. 2362/95 «Περί Δη¬ 
μοσίου Λογιστικού». 

17. Την με αριθμ. 1107147/1239/006α/4.10.1996 
«Ανάθεση αρμοδιοτήτων Υπουργού Οικονομικών στους 
Υφ/γούς Οικονομικών». 

Αφού λάβαμε ύπόψη: 

1. Την Δ1β/454/9.11.1995 απόφαση Υπουργού ΠΕ¬ 
ΧΩΔΕ με την οποία εγκρίθηκε πίστωση 5.500.000.000 
δρχ. σε βάρος τού έργου 9471541 ΔΕ της ΣΑΕ 071/2 για 
την εκτέλεση των εργασιών του έργου του θέματος. 

2. Την 4871 /14.11.1995 απόφαση ΔΣΕ τ. 4ης ΠΥΔΕ με 
την οποία εγκρίθηκε η Πρόσκληση - Διακήρυξη του διαγω¬ 
νισμού του έργου του θέματος. 

3. Την Δ1/ο/12/200/15.12.1995 Απόφαση Γενικού 

Γραμματέα ΔΕ με την οποία συγκροτήθηκε η Επιτροπή 
Προεπιλογής Εργοληπτικών Επιχειρήσεων για συμμετοχή 
στην Β' Φάση του διαγωνισμού για την ανάδειξη Ανάδοχου 
του έργου του θέματος. 

4. Την Δ1β/ο/7/148/3.10.95 απόφαση Αναπλ. Υπουρ¬ 
γού ΠΕΧΩΔΕ, με την οποία η Εγνατ'ια οδός χαρακτηρί¬ 
σθηκε σημαντικό και ειδικό έργο. 

5. Το άρθρο 40 του Ν. 849/78 (ΦΕΚ 232Α') όπως συ¬ 
μπληρώθηκε με το άρθρο 8 του Ν. 2129/93 {ΦΕΚ 57Α). 

Και Επειδή: 

Όπως προκύπτει από το 19.3.1996 σχετικό πρα¬ 
κτικό: 

α) Η Επιτροπή Προεπιλογής Εργοληπτικών Επιχειρή¬ 
σεων για συμμετοχή στην Β' Φάση του Διαγωνισμού του 
έργου του θέματος, προκειμένου να μελετήσει και να 
αξιολογήσει συγκριτικά, σύμφωνα με τα οριζόμενα στην 
Πρόσκληση - Διακήρυξη κριτήρια, το περιεχόμενο των Φα- 
κέλλων Προσφοράς των Διαγωνιζομένων, συνεδρίασε στο 
διάστημα από 22.12.1995 έως 19.3.1996, ήτοι συνολικά 
τρεις (3) μήνες. 

β) Στις συνεδριάσεις αυτές μετείχαν ανελλειπώς όλα τα 
τακτικά μέλη της Επιτροπής, αποφασίζουμε: 

1. Καθορίζουμε αμοιβή για τα παρακάτω τακτικά μέλη 
της Επιτροπής Προεπιλογής Εργοληπτικών Επιχειρήσεων 
για συμμετοχή στην Β' Φάση του Διαγωνισμού για την ανά¬ 
δειξη Αναδόχου του έργου: «ΕΚΤΕΛΕΣΗ ΕΡΓΑΣΙΩΝ ΠΛΗ¬ 
ΡΟΥΣ ΚΑΤΑΣΚΕΥΗΣ ΑΥΤΟΚ/ΜΟΥ ΕΓΝΑΤΙΑΣ ΜΕ ΤΑ 
ΣΥΝΟΛΑ ΤΟΥ ΕΡΓΑ ΣΤΟ ΤΜΗΜΑ: ΓΡΕΒΕΝΑ - ΚΟΖΑΝΗ, 
3ο ΥΠΟΤΜΗΜΑ (Χθ 20+500 ΕΩΣ Χθ 31 + 100)» προϋπο¬ 
λογισμού 5.500.000.000 δρχ. ως ακολούθως: 

α) Για τον Πρόεδρο και τα τακτικά μέλη της Επιτροπής 
το ποσό των 50.000 δρχ. για κάθε μήνα απασχόλησης 
εκάστου, δηλαδή για κάθε ένα το συνολικό ποσό των 
150.000 δρχ. 

β) Για την Γραμματέα της Επιτροπής το ποσό των 
20.000 δρχ. για κάθε μήνα απασχόλησης, δηλαδή το συ¬ 
νολικό ποσό των 60.000 δρχ. 

2. Για την είσπραξη της αμοιβής, οι προαναφερόμενοι 
θα πρέπει να υποβάλουν υπεύθυνη" δήλωση ότι η υπόψη 
αμοιβή μαζί με τυχόν άλλη πρόσθετη αμοιβή τους δεν 
υπερβαίνει μηνιαίως το σύνολο των αποδοχών της οργανι¬ 
κής θέσης που κετέχουν. 

3. η σχετική με την υπόψη αμοιβή δαπάνη, ανερχόμενη 
κατ’ ανώτερο μέχρι του ποσού των 810.000 δρχ. θα βαρύ¬ 
νει τις πιστώσεις του έργου 9471541 της ΣΑΕ 071/2. 

Η καταβολή θα γίνει άμεσα με μέριμνα της Δ/νσης Οδι¬ 
κών Έργων οριζομένου ως υπολόγου του Αναστ. Γεωρ- 
γίου. 

Η παρούσα απόφαση να δημοσιευεθεί στην Εφημερίδα 
της Κυβέρνησης. 

Αθήνα, 24 Δεκεμβρίου 1996 
α υπουργοί 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΠΕΡ/ΝΤΟΣ ΧΩΡ/ΙΙΑΣ & ΛΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

-♦- 

Αριθ. 1128534/8892 (4) 

Ανάθεση διενέργειας φορολογικού ελέγχου, στον Προϊ¬ 
στάμενο της ΔΟΥ ΦΑΕ Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Σύμφωνα με τις διατάξεις: 

1. Τις διατάξεις του εδαφίου β' της παραγράφου 4 του 
άρθρου 66 του Ν. 2238/1994 (ΦΕΚ ΑΊ51), σύμφωνα με 
τις οποίες ο Υπουργός Οικονομικών, με απόφασή του, 
μπορεί να αναθέσει τη διενέργεια ελέγχου σε Προϊστά¬ 


μενο άλλης Δημόσιας Οικονομικής Υπηρεσίας (ΔΟΥ), που 
δεν είναι καθ' ύλη και τόπο αρμόδιος. 

2. Την αριθμ. 1107147/1239/006Α74.10.96 (ΦΕΚ 
922Β’) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

3. την αριθμ. 9376/11.11.93 απόφαση Υπουργού Οικο¬ 
νομικών, με την οποία ανατέθηκε η διενέργεια φορολογι¬ 
κού ελέγχου, χρήσεων 1982 και εντεύθεν της επιχείρη¬ 
σης «Χημικές Βιομηχανίες Βορείου Ελλάδας Α.Ε. αρμο¬ 
διότητας ΔΟΥ ΦΑΒΕ Αθηνών, στον Προϊστάμενο της ΔΟΥ 
ΔΑΕ θεσ/νίκης, λόγω δυσχέρειας διενέργειας του ελέγ¬ 
χου από τη ΔΟΥ ΦΑΒΕ Αθηνών. 

4. Το αριθμ. 34267/20.11.1996 έγγραφο της ΔΟΥ 
ΦΑΒΕ Αθηνών, με το οποίο διαβιβάστηκε αίτηση της άιό 
πάνω επιχείρησης, με αίτημα την επέκταση του φορολογι¬ 
κού ελέγχου που ήδη διενεργείται από το ΔΟΥ ΦΑΕ θεσ/ 
νίκης και συγκεκριμένα την κατά προτεραιότητα διενέρ¬ 
γεια φορολογικού ελέγχου και για τη χρήση 1995, λόγω 
απόφασης του Διοικητικού Συμβουλίου της επιχείρησης 
αυτής να υποβάλει αίτηση εισαγωγής των μετοχών της στο 
Χρηματιστήριο Αξιών Αθηνών. 

5. Το γεγονός ότι, πέραν των άλλων, είναι σκόπιμο ο 
έλεγχος της υπόψη επιχείρησης να πραγματοποιηθεί για 
όλες τις ανέλεγκτες χρήσεις, συμπεριλαμβανομένης και 
της χρήσης 1995, από την ΔΟΥ ΦΑΕ θεσ/νίκης, ώστε να 
είναι ενιαίος και να επιτευχθεί καλύτερος συντονισμός 
των ελεγκτικών ενεργειών και ταχύτερη ολοκλήρωσή του, 
αποφασίζουμε: 

Συμπληρώνουμε και τροποποιούμε την αριθμ. 9376/ 
11.11.1993 απόφασή μας και αναθέτουμε στον Προϊστά¬ 
μενο της ΔΟΥ ΦΑΕ θεσ/νίκης την διενέργεια φορολογι¬ 
κού ελέγχου όλων των ανέλεγκτων χρήσεων της επιχείρη¬ 
σης «Χημικές Βιομηχανίες Βορείου Ελλάδος Α.Ε.» Νίκης 
4, Αθήνα, συμπεριλαμβανομένης και της χρήσης 1995. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 2 Ιανουάριου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-+ - 

Αριθ. 1138050/4885/1436/Α0014 (5) 

Διαδικασία απαλλαγής από Φ.Π.Α. της παράδοσης αγα¬ 
θών που πραγματοποιείται από το υποκείμενο στο 
φόρο εγκατεστημένο στο εσωτερικό της χώρας προς 
αγοραστή - ταξιδιώτη, μη εγκατεστημένο στο εσωτε¬ 
ρικό της Κοινότητας και ο οποίος αναχωρεί για τρίτη 
χώρα από την Ελλάδα ή μέσω άλλου Κ-Μ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Νόμου 1642/86 «για την εφαρμογή 
του φόρου προστιθέμενης αξίας και άλλες διατάξεις» 
(ΦΕΚ 125Α), όπως ισχύουν και ειδικότερα: 

α) της περίπτωσης κστ' της παραγράφου 1 του άρθρου 
18, 

β) των περιπτώσεων β', τρίτο εδάφιο και ε’ της παρα¬ 
γράφου 1, καθώς και της παραγράφου 2 του άρθρου 20, 
γ) των περιπτώσεων α', β’, δ', και ε’ της παραγράφου 4 
του άρθρου 23, 

δ) της περίπτωσης γ' της παραγράφου 1 του άρθρου 27, 
ε) του άρθρου 32 σχετικά με τις απαλλασσόμενες από 
το Φ.Π.Α. επιχειρήσεις, λόγω κύκλου εργασιών και 
στ) της παραγράφου 3 του άρθρου 58. 

2. Τις διατάξεις του άρθρου 13 του Ν. 2303/95 (ΦΕΚ 
80Α). 

3. Τις διατάξεις του Προεδρικού Διατάγματος αριθ. 
186/92. 

(Κώδικας Βιβλίων και Στοιχείων - ΦΕΚ 84/Α). 

4. Την απόφαση του Υπουργού Οικονομικών αριθ. Σ. 
3044/135/86 ΠΟΑ. 309/86 (ΦΕΚ 734/Β). 

5. Την αριθμ. 1107147/1239/Α006/4.10.1996 (ΦΕΚ 
922 Β'/9.10.96) κοινή απόφαση του Πρωθυπουργού και 
του Υπουργού Οικονομικών -περί ανάθεσης αρμοδιοτή¬ 
των Υπουργού Οικονομικών στους Υφυπουργούς Οικονο¬ 
μικών». 

6. Την απόφαση του Υπουργού Οικονομικών αριθ. 
1052999/4190/0014/9 Απριλίου 1993 ΠΟΑ. 1143, «Επι¬ 
στροφή ή απαλλαγή του φόρου προστιθέμενης αξίας, ο 
οποίος επιβαρύνει τις αγορές που πραγματοποιούν ταξιδι¬ 
ώτες που αναχωρούν από την Ελλάδα για χώρα εκτός Κοι¬ 
νότητας». 

7. Τις διατάξεις των δευτέρου, τρίτου και τέταρτου εδα¬ 
φίων του σημείου 2 του άρθρου 15 της έκτης οδηγίας 
ΦΠΑ (77/388/ΕΟΚ), όπως τροποποιήθηκαν με τις διατά¬ 
ξεις της παραγρ. 3 του άρθρου 1 της οδηγίας 95/7/ΕΚ (I 
102/5.5.95) «Δεύτερη οδηγία απλούστευσης του μεταβα¬ 
τικού καθεστώτος Φ.Π.Α.». 

8. Την ανάγκη απλούστευσης των διαδικασιών επιστρο¬ 
φής ή άμεσης απαλλαγής του φόρου προστιθέμενης 
αξίας, ο οποίος επιβαρύνει τις αγορές αγαθών που πραγ¬ 
ματοποιούν μη εγκατεστημένοι στο εσωτερικό της χώρας, 
ή στο εσωτερικό άλλου Κ-Μ της Κοινότητας ταξιδιώτες, 
που αναχωρούν απευθείας από την Ελλάδα ή μέσω άλλου 
Κ-Μ για χώρα εκτός Κοινότητας. 

9. Ότι η απόφαση αυτή δεν συνεπάγεται δαπάνη για τον 
προϋπολογισμό του κράτους, διότι αφορά διαδικασία 
εφαρμογής του Ν. 1642/86, αποφασίζουμε: 

Ορίζουμε τη διαδικασία απαλλαγής από φόρο προστι¬ 
θέμενης αξίας που επιβαρύνει τις αγορές αγαθών που 
πραγματοποιούν μη εγκατεστημένοι στο εσωτερικό της 
χώρας ή οτο εσωτερικό άλλου Κ-Μ της Κοινότητας ταξιδι¬ 
ώτες που αναχωρούν για χώρα εκτός Κοινότητας, από την 
Ελλάδα ή μέσω άλλου Κ-Μ και τα οποία μεταφέρονται στις 
προσωπικές τους αποσκευές. 

Άρθρο 1 

Η απαλλαγή πραγματοποιείται, είτε άμεσα είτε έμμεσα 
δια της επιστροφής του Φ.Π.Α. με τους οριζόμενους, στα 
επόμενα άρθρα, όρους και προϋποθέσεις. 

Άρθρο 2 

Όροι και προϋποθέσεις επιστροφής 
ή απαλλαγής από Φ.Π.Α. 

Α. Η επιστροφή ή η άμεση απαλλαγή από το φόρο προ¬ 
στιθέμενης αξίας στις λιανικές πωλήσεις αγαθών, προς μη 
εγκατεστημένους στο εσωτερικό της χώρας, ή στο εσωτε¬ 
ρικό άλλου Κ-Μ της Κοινότητας ταξιδιώτες, τα οποία 
αγαθά στη συνέχεια μεταφέρονται στις προσωπικές τους 
αποσκευές σε χώρα εκτός Κοινότητας, εφαρμόζεται εφό¬ 
σον συντρέχουν σωρρευτικά οι παρακάτω προϋποθέ¬ 
σεις: 

1. Ο αγοραστής - ταξιδιώτης έχει της κατοικία ή τη συ¬ 
νήθη διαμονή του εκτός Κοινότητας. Το γεγονός αυτό θα 
αποδεικνύεται από το διαβατήριό του ή το δελτίο ταυτότη¬ 
τας αυτού ή άλλο επίσημο έγγραφο. 

Κατ’ εξαίρεση εξομειώνεται με ταξιδιώτη μη εγκατε¬ 
στημένο στο εσωτερικά της χώρας ο αγοραστής που δια¬ 
μένει στο εσωτερικό της χώρας ή στο εσωτερικό άλλου 
Κ-Μ της Κοινότητας, εφόσον αποδεδειγμένα πρόκειται 
να εγκατασταθεί σε τρίτη χώρα. Το γεγονός αυτό θα απο¬ 


δεικνύεται από μισθωτήριο συμβόλαιο κατοικίας στην 
τρίτη χώρα ή από σχετική άδεια παραμονής, ή από την 
άδεια εργασίας ή από οποιοδήποτε άλλο στοιχείο, από το 
οποίο να προκύπτει ότι ο ενδιαφερόμενος πρόκειται να 
εγκατασταθεί σε τρίτη χώρα. 

2. Τα αγαθά που αγοράζονται στα πλαίσια του λιανικού 
εμπορίου, προορίζονται να καλύψουν προσωπικές ή οικο¬ 
γενειακές ανάγκες του αγοραστή - ταξιδιώτη που περι¬ 
λαμβάνονται στις προσωπικές αποσκευές αυτού, ανεξάρ¬ 
τητα αν αυτές συνοδεύονται ή όχι από τον ίδιο τον αγορα¬ 
στή - ταξιδιώτη. 

3. Η συνολική αξία καθενός φορολογικού στοιχείου του 
άρθρου 3 περίπτ. β' της παρούσας συμπεριλαμβανομένου 
και του φόρου, θα υπερβαίνει το ελάχιστο όριο των 40.000 
δραχμών. Δηλαδή δεν χορηγείται απαλλαγή σε περίπτωση 
έκδοσης περισσοτέρων του ενός φορολογικών στοιχείων 
με αξία εκάστου κατώτερη των 40.000 δραχμών ακόμη και 
εάν η συνολική αξία αυτών υπερβαίνει το κατώτερο όριο 
(40.000 δρχ.) είτε αυτά έχουν εκδοθεί από τον ίδιο πω- 
λητή ή από περισσότερους. 

4. Τα αγαθά μεταφέρονται εκτός της Κοινότητας πριν 
από την παρέλευση του τρίτου μήνα που ακολουθεί το 
μήνα κατά τον οποίο εκδόθηκε το φορολογικό στοιχείο 
της παράδοσης (πώλησης) των αγαθών. Η εξαγωγή των 
αγαθών αποδεικνύεται με την προσκόμιση θεωρημένου 
φορολογικού στοιχείου από την αρμόδια τελωνειακή αρχή 
της Ελλαδας ή του Κ-Μ εξόδου των αγαθών από την Κοι¬ 
νότητα. 

Β. Δεν παρέχεται δικαίωμα επιστροφής ούτε χορηγείται 
άμεση απαλλαγή του ΦΠΑ για τις εξής κατηγορίες προϊό¬ 
ντων: 

1. Είδη διατροφής, οινοπνευματώδη ποτά και καπνοβιο- 
μηχανικά προϊόντα, 

2. Αγαθά, τα οποία από τη φύση τους ή την ποσότητά 
τους, δεν καλύπτουν προσωπικές ή οικογενειακές ανά¬ 
γκες του αγοραστή - ταξιδιώτη, αλλά έχουν εμπορικό χα¬ 
ρακτήρα. 

3. Αγαθά που προορίζονται για τον εξοπλισμό ή τον 
εφοδιασμό σκαφών αναχυχής και ιδιωτικών αεροσκαφών 
ή οποιουδήποτε άλλου μεταφορικού μέσου ιδιωτικής χρή¬ 
σης: 

- ως αγαθά εξοπλισμού θεωρούνται τα ενσωματούμενα 
ή χρησιμοποιούμενα σε κάθε μορφής μεταφορικό μέσο 
ιδιωτικής χρήσης. 

- ως αγαθά εφοδιασμού θεωρούνται κυρίως τα καύ¬ 
σιμα, τα λιπαντικά και τα τροφοεφόδια των μέσων αυτών. 

Γ. Δεν παρέχεται δικαίωμα επιστροφής ούτε άμεσης 
απαλλαγής από Φ.Π.Α., στις εξής περιπτώσεις: 

1. Στο προσωπικό των μεταφορικών μέσων που ενερ¬ 
γούν μεταφορές μεταξύ Ελλάδος και άλλων χωρών. 

2. Όταν ο πωλητής ανήκει στην κατηγορία των απαλ- 
λασσομένων από το ΦΠΑ επιχειρήσεων, λόγω τζίρου, 
σύμφωνα με το άρθρο 32 του Ν. 1642/86. 

Αρθρο 3 

Υποχρεώσεις πωλητή 

Ο πωλητής των αγαθών υποχρεούται: 
α) Να διαπιστώσει ότι ο αγοραστής - ταξιδιώτης, πληροί 
τους όρους και τις προϋποθέσεις του άρθρου 2 της πα¬ 
ρούσας. 

β) Να εκδώσει, σύμφωνα με το συνημμένο υπόδειγμα, 
τριπλότυπη θεωρημένη απόδειξη λιανικής πώλησης, με 
χειρόγραφο ή μηχανογραφικό τρόπο, στην οποία θα ανα¬ 
γράφονται εκτός των οριζομένων στον Κ.Β.Σ. στοιχείων 
και τα στοιχεία του αγοραστή - ταξιδιώτη, (ονοματεπώ¬ 
νυμο, διεύθυνση κατοικίας, χώρα διαμονής, αρ. διαβατη¬ 
ρίου και η εκδούοα αρχή ή τα άλλα αποδεικτικά στοιχεία 

που αναφέρονται στην παράγραφο 1 της ενότητας Α, του 
άρθρου 2 της παρούσας), το είδος, η ποσότητα και η αξία 
των αγαθών, καθώς και ο συντελεστής και το ποσό του 
ΦΠΑ, όταν πρόκειται για την επιστροφή του Φ.Π.Α. και όχι 
για άμεση απαλλαγή. 

Τα αντίτυπα των εν λόγω αποδείξεων, πριν την θεώρησή 
τους, πρέπει να φέρουν με σφραφίδα ή εντύπως τις ενδεί¬ 
ξεις, το πρώτο «για επιστροφή Φ.Π.Α.» ή «χωρίς Φ.Π.Α.» 
κατά περίπτωση, «λόγω εξαγωγής από αγοραστή - ταξιδι¬ 
ώτη εκτός Κοινότητας», το δεύτερο «για τον πελάτη» και 
το τρίτο «στέλεχος». 

γ) Να προσκομίσει, εφόσον πρόκειται για άμεση απαλ¬ 
λαγή από Φ.Π.Α., ο ίδιος ή ο εκπρόσωπός του, τα πωληθέ- 
ντα αγαθά στο τελωνείο εξόδου από την Ελλάδα, σύμ¬ 
φωνα με τα οριζόμενα στην περίπτωση γ' του άρθρου 6 
της παρούσας, συνοδευόμενα με δελτίο αποστολής της 
ημέρας μεταφοράς τους στο τελωνείο στο οποίο θα ανα¬ 
γράφονται, εκτός των οριζομένων στου Κ.Β.Σ. στοιχείων, 
ο αύξων αριθμός και η ημερομηνία έκδοσης της απόδειξης 
λιανικής πώλησης των αγαθών. 

δ) Επί άμεσης απαλλαγής να εκδώσει το σχετικό φορο¬ 
λογικό στοιχείο χωρίς Φ.Π.Α. ή εφόσον χρεώσει σ’ αυτό 
φόρο, να τον επιστρέφει στον αγοραστή - ταξιδιώτη 
άμεσα με την παραλαβή της θεωρημένης από το Τελωνείο 
απόδειξης που αναφέρεται στο επόμενο άρθρο. 

Άρθρο 4 

Υποχρεώσεις αγοραστή 

Ο αγοραστής - ταξιδιώτης υποχρεούται: 

α) Να δηλώσει υπεύθυνα ότι τα αναγραφόμενα στο φο¬ 
ρολογικό στοιχείο της περίπτωσης β' του άρθρου 3 της 
παρούσας ατομικά του στοιχεία είναι ακριβή και αληθή και 
ότι τα αγαθά που προορίζονται για προσωπική ή οικογε¬ 
νειακή χρήση, θα εξαχθούν πριν από την παρέλευση του 
τρίτου μήνα που ακολουθεί το μήνα, κατά τον οποίο εκδό- 
θηκε το φορολογικό στοιχείο της πώλησης των αγαθών, 
προσυπογράφοντας προς τούτο τη σχετική δήλωση που 
είναι ενσωματωμένη στο στοιχείο αυτό. 

β) Να προσκομίσει ο ίδιος, ή ο εκπρόσωπός του, στην 
περίπτωση έμμεσης απαλλαγής (απαλλαγή δι’ επιστρο¬ 
φής) τα αγορασθέντα αγαθά στην Τελωνειακή Αρχή εξό¬ 
δου από την Κοινότητα (του εσωτερικού της χώρας ή του 
εσωτερικού άλλου Κ-Μ) από την οποία αναχωρεί για την 
τρίτη χώρα, συνοδευόμενα από το πρωτότυπο του φορο¬ 
λογικού στοιχείου αγοράς τους που φέρει την ένδειξη για 
την επιστροφή του Φ.Π.Α. και στη συνέχεια μετά την θεώ¬ 
ρηση από την παραπάνω αρχή να επιστρέφει αυτό στον 
πωλητή εντός προθεσμίας τεσσάρων (4) μηνών από την 
αγορά των αγαθών για την εφαρμογή της οριζόμενης στο 
άρθρο 5 διαδικασίας. 

Στην περίπτωση που το παραπάνω φορολογικό στοιχείο 
περιέλθει στον πωλητή πέραν των τεσσάρων (4) μηνών και 
εφόσον δεν έχει παρέλθει ο χρόνος παραγραφής του δι¬ 
καιώματος για την επιστροφή του φόρου, το πισττικό τιμο¬ 
λόγιο της παραγράφου 3 του άρθρου 5 της παρούσας μπο¬ 
ρεί να εκδίδεται μετά από έγκριση του Προϊσταμένου της 
αρμόδιας ΔΟΥ. 

Άρθρο 5 

Διαδικασία επιστροφής 

Ο φόρος προστιθέμενης αξίας που καταβάλλεται στην 
Ελλάδα κατά την αφορά αγαθών από μη εγκατεστημένο 
στο εσωτερικό της χώρας ή στο εσωτερικό άλλου Κ-Μ της 
Κοινότητας ταξιδιώτη τα οποία στη συνέχεια μεταφέρο- 
νται μέσω της Ελλάδας ή άλλου Κ-Μ στις προσωπικές του 
εποσκευές σε τρίτη χώρα, επιστρέφετσι στον αγοραστή - 
ταξιδιώτη, εφόσον πληρούνται σωρρευτικά οι όροι και οι 


προϋποθέσεις του άρθρου 2 και τηρούνται οι υποχρεώ¬ 
σεις των άρθρων 3 και 4 της παρούσας, σύμφωνα με την 
παρακάτω διαδικασία. 

1. Ο πωλητής εφόσον λάβει, εντός της αναφερόμενης 
στο προηγούμενο άρθρο προθεσμίας, το πρωτότυπο του 
φορολογικού στοιχείου που εξέδωσε κατά την παράδοση 
των αγαθών (πρώτο αντίτυπο της θεωρημένης τριπλότυ¬ 
πης απόδειξης λιανικής πώλησης) θεωρημένο από την Τε- 
λωνειακή Αρχή εξόδου από την Κοινότητα (Ελλάδας ή άλ¬ 
λου Κ-Μ), υποχρεούται να επιστρέφει άμεσα στον αγορα¬ 
στή - ταξιδιώτη το ποσό του ΦΠΑ που επιβάρυνε τις αγο¬ 
ρές του. 

2. Το ποσό του επιστρεπτέου ΦΠΑ καταβάλλεαι σε 
δραχμές από τον πωλητή στον ίδιο τον αγοραστή - ταξιδι¬ 
ώτη ή στον νόμιμο εκπρόσωπό του, ή με υπόδειξη του 
αγοραστή, κατατίθεται σε Τράπεζα του εσωτερικού ή εμ- 
βάζετσι στο εξωτερικό υπέρ του δικαιούχου αγοραστή - 
ταξιδιώτη, σύμφωνα με τις κείμενες διατάξεις. 

3. Για την επιστροφή του ΦΠΑ, ο πωλητής εκδίδει πι¬ 
στωτικό τιμολόγιο, στο οποίο αναγράφει και τον αριθμό 
της τριπλότυπης απόδειξης λιανικής πώλησης των αγα¬ 
θών. Στη συνέχεια επισυνάπτει στο «στέλεχος» (τρίτο 
αντίτυπο των παραπάνω τριπλότυπων αποδείξεων) το θε¬ 
ωρημένο από την Τελωνειακή Αρχή εξόδου των αγαθών 
από την Κοινότητα πρώτο αντίτυπο της προαναφερόμε- 
νης απόδειξης πώλησης, το πιστωτικό τιμολόγιο καθώς 
και το αποδεικτικό πληρωμής. 

4. Το ποσό του επιστρεφόμενου ΦΠΑ συμψηφίζεται με 
το φόρο των εκροών της φορολογικής περιόδου, εντός 
της οποίας εκδίδεται το πιστωτικό τιμολόγιο, αναγράφο¬ 
ντας το ποσό αυτό στον κωδ. 403 (έκδοση Φ.Π.Α. 1996), 
της δ' ενότητας του πίνακα Δ' της περιοδικής δήλωσης 
της οικείας φορολογικής περιόδου. 

Άρθρο 6 

Διαδικασία άμεσης απαλλαγής από το ΦΠΑ 

1. Ο αγοραστής - ταξιδιώτης που πληροί τους όρους και 
τις προϋποθέσεις του άρθρου 2 της παρούσας, δύναται να 
τύχει άμεσης απαλλαγής από το ΦΠΑ για τις αγορές που 
πραγματοποιεί στην Ελλάδα, εφόσον: 

α) Ο αγοραστής - ταξιδιώτης δηλώσει στον πωλητή του 
εγγράφως, ότι πρόκειται να αναχωρήσει κατευθείαν από 
την Ελλάδα για χώρα εκτός Κοινότητας, (χωρίς ενδιάμεσο 
σταθμό σε άλλη κοινοτική χώρα) έτσι ώστε το Τελωνείο 
εξόδου από την Κοινότητα να βρίσκεται στην Ελλάδα, 
εντός της οριζόμενης προθεσμίας της παραγράφου 4 της 
ενότητας Α του άρθρου 2 της παρούσας. 

β) Ο πωλητής εκδώσει την τριπλότυπη απόδειξη λιανι¬ 
κής πώλησης της περίπτωσης β' του άρθρου 3 της παρού¬ 
σας χωρίς ΦΠΑ αναγράφοντας σ’ αυτή την ένδειξη «ΧΩ¬ 
ΡΙΣ ΦΠΑ - ΕΞΑΓΩΓΗ ΑΠΟ ΑΓΟΡΑΣΤΗ - ΤΑΞΙΔΙΩΤΗ 
ΕΚΤΟΣ ΚΟΙΝΟΤΗΤΑΣ». 

γ) Ο πωλητής ή ο εκπρόσωπός του, προσκομίσει τα 
αγαθά στο Τελωνείο εξόδου από την Ελλάδα, κατά τον συ- 
νομολογηθέντσ χρόνο με τον αγοραστή των αγαθών, αλλά 
πάντως εντός της οριζόμενης προθεσμίας στην παρά¬ 
γραφο 4 της ενότητας Α του άρθρου 2 της παρούσας, συ- 
νοδευόμενσ από το δελτίο αποστολής που αναφέρεται 
στην περίπτωση γ’ του άρθρου 3 της παρούσας, καθώς και 
από το πρωτότυπο της θεωρημένης απόδειξης λιανικής 
πώλησης και παραλάβει την απόδειξη αυτή με σφραγίδα 
θεώρησης από το τελωνείο. 

Για την ολοκλήρωση της διαδικασίας άμεσης απαλλα¬ 
γής από το Φ.Π.Α., ο πωλητής επισυνάπτει στο «στέλε¬ 
χος» της τριπλότυπης απόδειξης λιανικής πώλησης το 
πρώτο αντίτυπο της ίδιας απόδειξης που φέρει τη σφρα¬ 
γίδα θεώρησης του Τελωνείου εξόδου των αγαθών καθώς 

και το οικείο δελτίο αποστολής το αργότερο εντός δόκα 
(10) ημερών από την ημερομηνία έκδοσης του δελτίου αυ¬ 
τού. 

2. Δεν παρέχεται δικαίωμα απαλλαγής από το ΦΠΑ στις 
κατηγορίες προϊόντων και στα πρόσωπα για τα οποία δεν 
παρέχεται δικαίωμα επιστροφής, όπως αυτό περιγράφο- 
νται αντίστοιχα στις ενότητες Β' και Γ' του όρθρου 2 της 
παρούσας. 

Άρθρο 7 

Γραφεία διαμεσολάβησης για την επιστροφή 
ή την όμεση απαλλαγή από το ΦΠΑ. 

1. Η λειτουργία των επιχειρήσεων στην Ελλάδα, οι 
οποίες με εξουσιοδοτημένα γραφεία τους αναλαμβάνουν, 
κατόπιν συμφωνίας με τους ενδιαφερομένους (αγοραστή 
- ταξιδιώτη και πωλητή), τη διαμεσολάβηση για τη διευκό¬ 
λυνση της επιστροφής ή της άμεσης απαλλαγής από το 
ΦΠΑ στα δικαιούμενα πρόσωπα, έναντι συμφωνημένης 
αμοιβής, καθώς και η διαδικασία επιστροφής ή άμεσης 
απαλλαγής του ΦΠΑ, διέπεται από τις ακόλουθες αρχές: 

α) Η συμφωνία των επιχειρήσεων που διαμεσολαβούν 
τόσο η μεταξύ αυτών και των επιτηδευματιών - πωλητών, 
όσο και η μεταξύ αυτών και τη αγοραστών - ταξιδιωτών, 
θεωρείται καθαρά ιδιωτική και δν απαλλάσσει τα συμβαλ¬ 
λόμενα μέρη από τις υποχρεώσεις τους προς το δημόσιο, 
όπως αυτές προκύπτουν από τις κείμενες διατάξεις για το 
ΦΠΑ και από την παρούσα απόφαση. 

β) Η καταβολή του ΦΠΑ προς τον αγοραστή - ταξιδιώτη, 
καθώς και οι ενέργειες για την άμεση απαλλαγή αυτού από 
το φόρο, πραγματοποιούνται από τις επιχειρήσεις διαμε- 
σολάβησης με δική τους ευθύνη και σύμφωνα με τους και 
τις προϋποθέσεις της παρούοας. Το γεγονός της καταβο¬ 
λής του φόρου από τις ανωτέρω επιχειρήσεις προς τον 
αγοραστή - ταξιδιώτη, ουδεμία απαίτηση δημιουργεί ένα¬ 
ντι του δημοσίου. 

γ) Σε περίπτωση επιστοφής του φόρου ή άμεσης απαλ¬ 
λαγής από αυτόν χωρίς να συντρέχουν οι όροι και οι προϋ¬ 
ποθέσεις της παρούσας, οπωλητής των αγαθών παραμέ¬ 
νει προσωπικά υπόχρεος για το σύνολο του φόρου που 
αναλογεί στις πωλήσεις που ενεργούνται κατά παράβαση 
της παρούσας. 


δ) Η εκχώρηση εγγράφως από τον αγοραστή - διαξιδι- 
ώτη προς την επιχείρηση διαμεσολάβησης του δικαιώμα¬ 
τος άσκησης της απαίτησης επιστροφής ή η έγγραφη 
εξουσιοδότηση για διαμεσολάβηση στη διαδικασία επι¬ 
στροφής ή άμεσης απαλλαγής του ΦΠΑ, την οποία παρέ¬ 
χουν ο πωλητής ή ο αγοραστής, υπόκεινται σε αντίστοιχα 
τέλλη χαρτοσήμου. 

ε) Η παροχή υπηρεσιών από τις επιχειρήσεις διαμεσο- 
λάβησης απαλλάσσεται από το ΦΠΑ σύμφωνα με τις δια¬ 
τάξεις τη περίπτωσης κστ' της παραγράφου 1 του άρθρου 
18 και της περίπτωσης ε' της παραγράφου 1 του άρθρου 
20 του Ν. 1642/86. 

2. Η επιχείρηση διαμεσολάβησης αναλαμβάνει τις υπο¬ 
χρεώσεις: 

α) Του αγοραστή - ταξιδιώτη, όσον αφορά τη θεώρηση 
από το αρμόδιο Τελωνείο των πρωτότυπων των αποδεί¬ 
ξεων λιανικής πώλησης για την επιστροφή ή άμεση απαλ¬ 
λαγή του ΦΠΑ, κατά περίπτωση. 

β) Του πωλητή, όσον αφορά την υλοποίηση της επι¬ 
στροφής του φόρου, σϋφμωνα με τα οριζόμενα στην πα¬ 
ράγραφο 2 του άρθρου 5 της παρούσας. 

Άρθρο 8 

Κατάργηση διατάξεων 

Από την έναρξη ισχύος της παρούσας απόφασης παύ¬ 
ουν να ισχύουν: 

α) Η απόφασή μας αριθ. 1052999/4190/0014/ 
9.4 1993, ΠΟΑ. 1143. 

β) Κάθε άλλη ρύθμιση με απόφασή μας που αντίκειται 
στις διατάξεις της παρούσας απόφασης. 

Άρθρο 9 
Έναρξη ισχύος 

Η απόφαση αυτή, που ισχύει για πράξεις που θα πραγ¬ 
ματοποιηθούν από 1.3.1997, να δημοσιευθεί στην Εφη¬ 
μερίδα της Κυβερνήσεως. 

Αθήνα, 30 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 



Δηλώνω υπεύθυνο ότι: 


ΔΗΛΩΣΗ / ΩΕΟΙ.ΑΡΙΑΤΙΟΝ 

I ΗΕΚΕΒΥ ΟΕΟΙΑΚΕ ΤΗΑΤ: 


- Τα αναψερόμενα στοιχεία μου είναι αληθή και ακριβή 

- Τα αγορασθέντα αγαθά θα χρησιμοποιήσω για προ¬ 
σωπική ή οικογενειακή χρήση 

- θα εξάγω τα αγαθά πριν από την παρέλευση του 
τρίτου μήνα που ακολουθεί το μήνα που πραγματοποί- 
σα την αγορά τους. 


- Μγ άείαΐΐε βτε Ιπιβ βηά εοιτεοί 

■ ΤΙτβ ρυΓείιβββά Βοοά* βΓβ Ιογ πιγ 
ρβΓβοηβΙ ογ τιγ ίβπιίΐγ υββ 

- ί *Ι1! βχροιΐ Ιίιβ οοοά* νιΊΙΗΙη Ιΐτεββ 
ιποπίίι* ίοΐΐοννίηο ίίιβ πιοπίίι οί 
ίίιείΓ ρυιτάίίβ. 


ΩΑΤΕ 


δΙΟΝΑΤυΚΕ 


ΓΙ Α ΤΉΜ ΡΠ ΙΓΤΡΟΦΗ Ή ΤΗΝ ΑΜΕΓΗ ΑΠ ΑΛΛΑΓΗ-ΦΠΑέΚΕΕϋΝΡ-Ο ΡΥΑΤ 03 ΕΧΕΜΡΤ ίΟΚ£ΡΟΑ_ΥΑΙ Ο 

Επιβεβαιώνεται από το Τελωνείο η εξαγωγή των Σφραγίδα Τελωνείου 

εμπορευμάτων 

Τίιβ Ουβίοιτιβ οοπίίπη ΙΗβ βχροιίαίΐοη οί ΙΗβ 3&ονβ 
οοοά». 

Υπογραφή / δΐ0Π3ίυΓβ 
Ημερομηνία / ΡβΙβ 


(■) Διαγράφεται η περιττή ένδειξη 

(1) Αναγράφεται εναλλακτικά ο αριθμός άλλου επισήμου εγγράφου (άρθρο 2 Α παρ.1 της παρούσας 

ΑΥΟ) 

(2) , (4),( 5) Οι ενδείξεις αυτές συμπληρώνον~αι όταν πρόκειται για επιστροφή Φ.Π.Α. 

(3) Η ένδειξη αυτή συμπληρώνεται όταν πρόκειται για άμεση απαλλαγή 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










































